钦定古今图书集成/明伦汇编/氏族典/第138卷 > 《廖用贤尚友录》 > 殷仲文
## 钦定古今图书集成/明伦汇编/氏族典/第138卷 > 《廖用贤尚友录》 > 殷仲文

按《晋书殷仲文传》：“仲文，南蛮校尉𫖮之弟也。少有才
藻，美容貌。从兄仲堪荐之于会稽王道子，即引为骠
骑参军，甚相赏待。俄转谘议参军，后为元显征卤长
史。会桓元与朝廷有隙，元之姊仲文之妻，疑而间之，
左迁新安太守。及闻元平京师，便弃郡投焉。元以为
谘议参军。元将为乱，使总领诏命，以为侍中，领左卫”
将军。元九锡，仲文之辞也。元为刘裕所败，随元西走，
至巴陵，因奉二后投义军，而为镇军长史，转尚书。帝
初反正，抗表乞解职，诏不许。仲文素有名望，自谓必
当朝政，忽迁为东阳太守，意弥不平。何无忌甚慕之。
东阳，无忌所统，仲文许当便道修谒。仲文失志，恍忽
遂不过府。无忌疑其薄己，大怒，思中伤之。义熙三年，
以仲文与骆球等谋反，并伏诛。仲文时照镜不见其
面，数日而遇祸。